**INFORMARE**

Astăzi, 27.09.2016, a avut loc o discuție la Ministerul Educației Naționale și Cercetării Științifice referitoare la modificarea H.G. Nr. 582/2016, act normativ care a creat nemultumiri în rândul unei bune părți a personalului didactic auxiliar care ocupă funcții de conducere.

 Repezentanții FSLI au solicitat ca, prin noua hotărâre de guvern, MENCS să propună nediminuarea indemnizațiilor pentru aceste funcții de conducere, avându-se în vedere că Parlamentul, în perioada următoare va aproba, prin lege, OUG 57/2015, cu modificările ulterioare și este foarte probabil ca MENCS să elaboreze un nou proiect de HG după aprobarea acestei legi. De asemenea, am propus ca în perioada următoare să demarăm discuțiile la elaborarea unor noi normative pentru personalul didactic auxiliar și pentru personalul nedidactic, normative prin care să facem corecțiile care se impun.

 Reprezentanții MENCS ne-au atras atenția că au informații precum că Ministerul Finanțelor Publice dorește o reorganizare a serviciului de contabilitate din învățământul preuniversitar în perioada următoare, ca variantă fiind trecerea acestui serviciu la unitatea administrativ teritorială pentru școlile din mediul rural și reînființarea centrelor bugetare pentru școlile din mediul urban.Este foarte probabil ca această idee a MFP să fi plecat de la faptul că mulți contabili și secretari au trimis scrisori de nemulțumire, după intrarea în vigoare a HG 582/2016, la MFP, MMuncii, MENCS și la presă.

 Cu respect,

 Președinte,

 Simion Hancescu